[image: logo]


Dómsmálaráðuneytið
Sölvhólsgata 6
150 REYKJAVÍK	

[bookmark: _GoBack]Reykjavík, 24. mars 2021.


Umsögn Mannréttindaskrifstofu Íslands um drög að frumvarpi til laga um breytingu á lögum um meðferð sakamála (réttarstaða brotaþola, fatlaðra og aðstandenda).
							
Mannréttindaskrifstofa Íslands (MRSÍ) hefur ákveðið að taka framangreind frumvarpsdrög til umsagnar, fyrst og fremst í þeim tilgangi að lýsa ánægju með þær breytingar sem fyrirhugaðar eru á lögum um meðferð sakamála. Þykir skrifstofunni stórt skref stigið í þá átt að bæta stöðu brotaþola og fatlaðs fólks í réttarkerfinu. Að mati skrifstofunnar hefði þó mátt ganga lengra svo sem að gera brotaþola í kynferðisbrotamáli að aðila máls líkt og gert er í Svíþjóð og Finnlandi[footnoteRef:1]. Þá veltir skrifstofan fyrir sér hvort nóg sé að gert varðandi fólk með þroskahömlun eða ýmsar raskanir, til dæmis hvað varðar viðeigandi aðlögun, viðtalstækni o.fl. Vegna þess hve stuttur frestur er veittur til umsagnar gerir MRSÍ ekki frekari athugasemdir að sinni, þær bíða betri tíma ef einhverjar eru. [1:  Hildur Fjóla Antonsdóttir: Réttlát málsmeðferð með tilliti til þolenda kynferðisbrota, greinargerð um leiðir til að styrkja réttarstöðu brotaþola, https://www.stjornarradid.is/lisalib/getfile.aspx?itemid=c9ee2c0c-927f-11e9-9442-005056bc530c. ] 

